Candhi punika jelas candhi Hindu Siwaisme. Ananging arsitekstur candhi punika boten sami kaliyan candhi-candhi sanesipun. Benten kaliyan candhi gaya Jawa Tengah sanesipun, badan candhi saha atapipun boten katemokaken. Candhi punika ukuranipun alit saha sederhana ukiran saha hiasanipun. Bangunan Candhi awujud bujur sangkar, landasan candhi gadhah pager sarta tangga, saha celah mlebet kanthi hiasan antefiks kaukir Kala. Ruang lebetipun wonten arca Ganesha, Nandi, sarta Lingga-Yoni.[5]. Dumugi sapunika para ahli taksih mrakirakaken bilih gaya arsitektur saha sajarah candhi punika asipat sederhana. Badan, tiang, sarta atap candhi dipunprakirakaken saking kayu utawi bahan organik sanesipun ingkang gampil lapuk, sarta sampun musna tanpa bekas. Wujud asli candhi punika sami kaliyan Pura Hindu Bali kanthi atap Meru ingkang kadamel saking kayu, sirap, utawi ijuk. Benten kaliyan candhi Prambanan, candhi nalika kerajaan ingkang megah saha ukiranipun endah, candhi Pustakasala namuing candhi désa ingkang sederhana ingkang dipunbangun déning masyarakat umum.[6].